આ અંગે ધોરાજી-ઉપલેટા વિસ્તારના ધારાસભ્ય અને સૌરાષ્ટ્ર પાસના પૂર્વ ક્ધવીનર લલીત વસોયાએ જણાવેલ કે પાટીદાર સમાજના માટે છેલ્લા ત્રણ વર્ષ થયા સમાજના યુવાનો, ભાઈ-બહેનો અનામતની માંગને લઈ શાંતીપૂર્ણ આંદોલન કરી રહ્યા છે પણ ભાજપની તાનાશાહી સરકાર આમા કોઈ જવાબ નહીં આપતા આખરે છેલ્લા ચાર દિવસથી પાટીદાર સમાજનો હિરો હાર્દિક પટેલ વિજય સંકલ્પ આમરણાંત ઉપવાસ પર ઉતરી રાજય સરકાર પાસે રાજયના પાટીદાર સમાજને અનામત આપો અને રાજયના ખેડુતોના દેવા માફ કરોના મુદ્દે અમદાવાદ પોતાના નિવાસ સ્થાને આમરણાંત ઉપવાસ પર ઉતરી જતા તેને પાટીદાર સમાજનું અભૂતપૂર્વ સમર્થન મળી રહ્યું છે આને કારણે રાજયની ભાજપ સરકારની પગ નીચે રેલો આવતા રાજયની ભાજપ સરકારે પોતાની સતાનો દુર ઉપયોગ કરી ઠેર-ઠેર ૧૪૪ની કલમ લગાડી રાજયના પ્રજાને બાન લેવાનો જે પ્રયાસ કરેલ છે તેની ઝાટકણી કાઢેલ છે.